юли 2015 г., което се отнася до назначаването на международно акредитирания орган Bureau Veritas в съответствие с член 39 от Регламент (ЕС) No 1151/2012 (по същество заменен с членове 28 и 29 от Регламент (ЕС) 2017/625 на Европейския парламент и на Съвета (3) относно официалния контрол) като орган, отговарящ за контролните задачи, предвидени в първия посочен регламент.
 (18)
 „Halloumi“/„Hellim“ се произвежда в България, Германия, Гърция. Извън Съюза то се произвежда в Австралия, Канада, държавите от Съвета за сътрудничество в Персийския залив, няколко държави от Близкия изток (Ирак, Ливан, Сирия), Нова Зеландия, Турция и Обединеното кралство. Участията и резултатите от престижните конкурси за сирена потвърждават добре установеното производство на „Halloumi“/„Hellim“ на места извън Кипър. В Обединеното кралство например се твърди, че наименованието „Halloumi“ се използва за сирене, произвеждано от 80-те години на миналия век с приблизителен обем от 300 t годишно. Освен това, такива продукти, произведени извън Кипър и носещи наименованието „Χαλλούμι“ (Halloumi)/„Hellim“ се предлагат на пазара в голям брой държави членки и трети държави.
 (19)
 Редица регистрирани търговски марки включват термина „Halloumi“ в Чехия, Германия, Гърция, Австралия, Нова Зеландия и Обединеното кралство. Търговски марки, посочващи термина „Hellim“, съществуват и в Германия, Швеция и Турция. Следователно предложеното ЗНП би било в противоречие със съществуващи наименования, търговски марки и продукти и съответно би могло да ги застраши в случай на регистрация. По-конкретно, посоченото наличие на пазара на Съюза на конкретни търговски марки, включващи наименованието „Halloumi“, следва да попречи на Комисията да регистрира това наименование, тъй като в член 6, параграф 4 от Регламент (ЕС) No 1151/2012 се предвижда, че дадено наименование не се регистрира, когато с оглед на репутацията и известността на марката и продължителността на нейното използване, тази регистрация би могла да подведе потребителя по отношение на истинската идентичност на продукта.
 (20)
 „Halloumi“/„Hellim“ се произвежда и предлага на пазара както в Съюза, така и извън него. Стандарти за производството на „Halloumi“/„Hellim“ са издадени в Бахрейн, Катар и Саудитска Арабия. Използването на това наименование в Съюза отвъд границите на Кипър е добре установено. Фактът, че наименованието „Halloumi“/„Hellim“ се използва обичайно върху сирена, които не са с кипърски произход, е важно доказателство, което показва, че то се е превърнало в родово понятие.
 (21)
 Освен това стандартите „Χαλλούμι“ (Halloumi)/„Hellim“, издадени от Кипър, не се отнасят до конкретни породи овце, кози или едър рогат добитък или кръстоски от тях. Потребителите разглеждат „Halloumi“/„Hellim“ като тип продукт. Федералният съд на Канада и Службата за хармонизация във вътрешния пазар (СХВП) (сега — Служба на Европейския съюз за интелектуална собственост) са на мнение, че „Halloumi“ е родово название за вид сирене (4).
 (22)
 Потребителите в Съюза и в трети държави като Австралия и Нова Зеландия свързват „Halloumi“/„Hellim“ с тип сирене с висока точка на топене, което позволява да се пече на грил или пържи, с жилава „гумена“ консистенция и солен вкус. Тези особености на вкуса, консистенцията и свойствата на „Halloumi“/„Hellim“ го правят уникално за потребителите, независимо от произхода на сиренето, който не е от значение.
 (23)
 Комисията извърши оценка на аргументите, изложени в мотивираните възражения, с оглед на Регламент